אבל טכנולוגיה זו לא יעילה עבור חלק מאירועים היות שהיא עלולה לפספס חלק מהמידע כאשר נלקח התצלום. אירועים מסוימים מתבצעים בזמן תהליך ההקלטה ולא בזמן שעושים את התצלום, אירועים כאלו לא ניתן לעבד. בנוסף, אם ציוד ההקלטה אינו מספיק מהיר, הוא אינו יכול להתקשר עם המערכת אשר נמצאת תחת בדיקה. מקרה שכזה יכול להוביל לשגיאות בזמן הבדיקה.
לדוגמה PragmaDev מספקת כלי לפיתוח העומד בתקן TTCN-3. בנוסף, כלי זה מספק גם Model driven testing וגם Continuous integration
אייסאפ רוקי
ראקים נקש מאיירס (באנגלית: Rakim Nakache Mayers; נולד ב-3 באוקטובר 1988), המוכר בשם הבמה אייספ רוקי (מעוצב כ-A$AP Rocky), הוא ראפר אמריקאי מהארלם, ניו יורק. מאיירס חבר בקבוצת ההיפ הופ אייסאפ מוב, ממנה אימץ את שם הבמה שלו.
בשנת 2011 הוציא רוקי לאור את מיקסטייפ הבכורה שלו, "Live. Love. ASAP". הצלחת המיקסטייפ הובילה לחוזה הקלטות עם חברות התקליטים תקליטי RCA ועם סוני מיוזיק אנטרטיינמנט. ב-2013 הוציא את אלבום האולפן הראשון שלו, "Long. Live. ASAP", שזכה לשבחים רבים ממבקרי המוזיקה והגיע למקום הראשון במצעד האלבומים האמריקאי, בילבורד 200.
ביוגרפיה.
רקים מאיירס נולד ב-3 באוקטובר 1988 בשכונת הארלם שבניו יורק, לאב מהגר מברבדוס. הוא נקרא על שם אגדת ההיפ הופ ראקים. בגיל שמונה החל רוקי לעסוק בראפ ולמד לעשות זאת מאחיו הגדול. בהיותו בן 12, נכלא אביו על סחר בסמים. כשמאיירס היה בן 13, נהרג אחיו בהארלם, מה שגרם לו לקחת את עיסוק הראפ ברצינות רבה יותר. מאיירס הושפע בילדותו מהלהקות בון ת'אגס אנד הארמוני, וו טאנג קלאן, ראן די אם סי ומוב דיפ.
בגיל 15 חי יחד עם אמו במקלטים לחסרי בית, ומכר קוקאין בברונקס. לאחר זמן מה עבר לניו ג'רזי.
קריירה.
2011–2007: תחילת הדרך.
בשנת 2007 הצטרף רוקי לצוות ASAP Mob, קבוצה מהארלם המורכבת מראפרים, מפיקים, במאי קליפים ומעצבי אופנה, שחולקים תחומי עניין דומים במוזיקה, באופנה ובאמנות. ASAP הם ראשי תיבות של "Always Strive and Prosper" ("תמיד תשאף ותצליח"). ב-8 ביולי 2011, רוקי הוציא אלבום אוסף לא רשמי בשם "Deep Purple" אשר לדברי רוקי, היה אוסף של להיטי היוטיוב שלו שחיבר מעריץ בפריז.
2012–הווה: סיבובי הופעות ואלבום בכורה.
בתחילת פברואר 2012 הופיע אייסאפ רוקי יחד עם הראפר קנדריק לאמאר במופע חימום של סיבוב ההופעות של דרייק, The Club Paradise Tour. ביולי הופיע רוקי בפסטיבל המוזיקה של פיצ'פורק. הופעת הבכורה שלו בטלוויזיה בתוכנית האירוח "Late Night with Jimmy Fallon" תוכננה ל-20 ביולי, אך הוא נעצר בלילה שלפני, עקב מעורבותו בקטטה עם האמן iRome במנהטן. הוא הופיע בתוכנית ב-21 באוגוסט, וביצע את השיר "Goldie".
ב-6 בספטמבר 2012 ביצע בטקס ה-VMA את גרסת הרמיקס של השיר "(Cockiness (Love It" יחד עם ריהאנה.
את אלבומו הראשון של רוקי, "Long. Live. ASAP", הפיקו קלאמס קסינו, היט-בוי וג'ואי ביץ. הסינגל הראשון מתוך האלבום, "Goldie", יצא ב-27 באפריל 2012. ב-27 באוגוסט, הוציאו להורדה ASAP Mob מיקסטייפ בשם "Lords Never Worry". בחודשים ספטמבר עד נובמבר קידם רוקי את האלבום עם סיבוב ההופעות "the Long Live ASAP Tour". האלבום יצא ב-15 בינואר 2013, וזכה לרוב לביקורות חיוביות ממבקרים. האלבום הגיע לראש בילבורד הוט 100 כשמכר 139,000 עותקים בשבוע הראשון לצאתו בארצות הברית. נכון לאפריל 2013, מכר האלבום 312,000 עותקים.
ב-12 באפריל 2013, במהלך ראיון, חשף רוקי כי הוא עובד על אלבום אינסטרומנטלי, שהוא מתכנן להוציא ללא הודעה מוקדמת. ב-21 ביוני אמר רוקי לחדשות MTV כי הוא סיים לעבוד על האלבום האינסטרומנטלי הראשון שלו, שמורכב בעיקר משירי אמביינט אינסטרומנטליים. האלבום נקרא "Beauty &amp; The Beast: Slowed Down Sessions (Chapter 1)" ועתיד לצאת להורדה במהלך קיץ 2014.
ב-16 במרץ 2014, הודיע רוקי כי הוא עובד על אלבומו השני, אלבום המשך לאלבום הבכורה, שעתיד לצאת בסוף 2014.
ב-22 ביוני 2015 יצא השיר Good For You של הזמרת סלינה גומז בו התארח.
ב-21 באוקטובר 2015 הופיע אייספ רוקי יחד עם הראפר וויז קאליפה ב Heinken Music Hall שבאמסטרדם.
ב-2015 שיחק בסרט הנעורים "דופ", בתפקיד דום, ובשנת 2016 התארח בסדרת הטלוויזיה "אנימלס" ובסרט "זולנדר 2".
חיים אישיים.
ראקים מאיירס נולד ב-3 באוקטובר 1988 בשכונת הארלם שבניו יורק והתחיל לעשות ראפ בגיל שמונה בעזרת אחיו הגדול שלימד אותו. ראקים קרוי על שם הראפר ראקים מהצמד “Eric B. &amp; Rakim” והכינוי שלו פריטי פלאקו על שם הראפר Mos Def שגם מכונה כך.
בילדותו, נכנס אביו לכלא בשל התעסקות עם סמים וכשהיה בן 12 מת אחיו הגדול בהארלם, מה שגרם לו לקחת את עניין הראפ ברצינות יותר. כשהיה בן 15 גר יחד עם אמו במקלטים לחסרי בית, ומכר קוקאין בברונקס כדי לשרוד.
בסוף 2011 החל רוקי לצאת עם הראפרית האוסטרלית איגי אזליה. אזליה אישרה כי הם נמצאים במערכת יחסים בריאיון עם מגזין Vibe בינואר 2012. ביולי 2012 הודיע רוקי שהם נפרדו.
ב-2012 רוקי עבר לסגנון חיים טבעוני, וגם הצהיר על כך בסינגל שלו "Babushka Boy" שיצא בשנת 2019.
באפריל 2013 החל רוקי לצאת עם הדוגמנית האמריקאית שאנל אימן, וביוני 2014 השניים נפרדו. ב-2016 אישר רוקי שהוא והדוגמנית קנדל ג'נר בזוגיות אחרי שנים של ידידות טובה אחרי שלוש שנים של זוגיות הזוג נפרד. בתחילת 2020 התחיל לצאת עם הזמרת ואשת העסקים ריהאנה ולהם בן..
ניקולה ריצולי
ניקולה ריצולי (באיטלקית: Nicola Rizzoli; נולד ב-5 באוקטובר 1971) הוא שופט כדורגל איטלקי לשעבר. ריצולי שפט משחקים באיטליה, וכן במסגרות משחקים של אופ"א ופיפ"א. ריצולי שפט בגמר הליגה האירופית 2010, בגמר ליגת האלופות 2013 ובגמר מונדיאל 2014.
ריצולי נולד במירנדולה שבאיטליה. בין השנים 1998 ל-2001 ריצולי שפט בליגה פרו פרימה דיוויז'ון, שהייתה הליגה השלישית באיטליה (כיום ליגה פרו). משנת 2001 החל לשפוט משחקים בסרייה א' וגם בסרייה ב'. בשנת 2010 חדל מלשפוט משחקים בליגה השנייה באיטליה, וכיום שופט משחקים באיטליה בליגה הבכירה בלבד.
ריצולי החל לשפוט במשחקי של פיפ"א בשנת 2007. הוא שפט במשחקו הראשון במסגרת אופ"א באוגוסט 2007, אז שפט משחק מוקדמות ליגת האלופות. ב-1 באוקטובר 2008 שפט במשחקו הראשון בשלב הבתים של ליגת האלופות, בניצחון 0-2 של ספורטינג ליסבון את פ.צ. בזל. יחד עם עיסוקו של ריצולי כשופט כדורגל, הוא עובד גם כאדריכל.
ב-7 באפריל 2010 שפט ריצולי את משחק הגומלין של חצי גמר ליגת האלופות, בין מנצ'סטר יונייטד לבין באיירן מינכן. באותה שנה הוא שפט בגמר הליגה האירופית, בו אתלטיקו מדריד ניצחה 1-2 את פולהאם. ריצולי שפט באליפות העולם לקבוצות 2011.
ברמה הבינלאומית, ריצולי שימש כשופט בטורניר יורו 2012, וכמו כן גם במוקדמות מונדיאל 2010 ובמוקדמות מונדיאל 2014.
ב-25 במאי 2013 ריצולי שפט בגמר ליגת האלופות 2013. בשנת 2013 ריצולי שפט בגביע העולם עד גיל 20.
ריצולי נכלל בסגל השופטים למונדיאל 2014. בטורניר הוא שפט במשחקי שלב הבתים בין ו, ובין ו. בנוסף הוא שפט במשחק רבע הגמר בין ו.
ריצולי אף שפט את משחק הגמר של מונדיאל 2014, בו ניצחה את 0-1 לאחר הארכה. ריצולי היה השופט האיטלקי השלישי ששופט את משחק גמר גביע העולם, אחרי שסרג'יו גונלה שפט את משחק גמר מונדיאל 1978 ואחרי שפיירלואיג'י קולינה שפט את משחק גמר מונדיאל 2002.
בדצמבר 2015 נבחר לסגל השופטים ליורו 2016.
בשנת 2017 הודיע ריצולי על פרישה משיפוט.
בס (דג)
בס (באנגלית: Bass) הוא מונח המתייחס למגוון מינים של דגי מים מלוחים ומתוקים, המשתייכים לסדרת הדקראים ומתת-סדרת דמויי-דקר.
השם "בס" מגיע מהמילה "bars" שמשמעותה באנגלית תיכונה הוא "ענף" או "קורה".
קבוצה זו היא פוליפילטית ואינה מהווה טקסון. המונח הרווח כולל מיני דגים משלוש משפחות שונות:
בנוסף ישנם כמה מינים המכונים בס ושייכים למשפחות נוספות של דקראים: פרקות ממוזגות, צינוניים, אקרופומיים, כמה מיני דקריים, משפחת הנוטוטיניים, והמינים אמנון בס פרפרי ואמנון בס טווסי ממשפחת האמנוניים.
סוזן דלל
ברוך שוחט
Project Based Learning
Problem Based Learning
מחזורת
מַחֲזוֹרֶת (בלועזית: פֶּרְיוֹדָה) היא אמצעי סגנוני תחבירי – משפט מורכב ארוך הפותח בחלקים טפלים (פסוקיות) רבים והרעיון המרכזי בו מובע רק בסופו. שימוש במשפטים כאלה מקובל בספרות כדי להציג רקע להתרחשות ולשמור על מתח לפני שמגיעים לעיקר. הקורא מוכנס לאווירה ומגלה את הפרטים בזה אחר זה עד שלבסוף נחשף בפניו החידוש במשפט (הנשוא).
מקור המונח בעברית.
על פי עוזי אורנן, המופע הראשון של המונח העברי 'מחזורת' הוא בספר "דקדוק השפה העברית לכל סגנוניה" מאת שמואל שבח קנטורוביץ, חלק ב': "תורת המאמר (סינטכסיס)" (ורשה 1928) – מהדורה מאוחרת של ספרו "דקדוק לתלמידים" (ברדיצ'ב תרס"ו–1906). הלקסיקון הראשון שבו נכלל המונח היה הקובץ "מונחי תחביר כלליים" (תרצ"ו–1936) של ועד הלשון העברית.
רינה בן שחר
פריודה
פול סטרנד
פול סטרנד (באנגלית: Paul Strand; 16 באוקטובר 1890 - 31 במרץ 1976) היה צלם אמריקאי ויוצר סרטים שיחד עם צלמים מודרניסטים אחרים, כמו אלפרד סטיגליץ ואדוארד ווסטון, סייעו ביסוד הצילום כסוג של אומנות במאה ה-20. עבודתו נפרשה על פני שישה עשורים ומקיפה מספר רב של ז'אנרים ונושאים ברחבי אמריקה, אירופה ואפריקה.
ביוגרפיה.